CELEX: 32006R0760
Language: et
Date: 2006-05-18 00:00:00
Title: Komisjoni määrus (EÜ) nr 760/2006,  18. mai 2006 , millega muudetakse nõukogu määrust (EÜ) nr 1184/2005, millega kehtestatakse Sudaani Darfuri piirkonna konfliktis teatavate rahuprotsessi takistavate ja rahvusvahelist õigust rikkuvate isikute vastu suunatud eripiirangud

19.5.2006   
            
            
               ET
            
            
               Euroopa Liidu Teataja
            
            
               L 132/28
            
         
      KOMISJONI MÄÄRUS (EÜ) nr 760/2006,
   18. mai 2006,
   millega muudetakse nõukogu määrust (EÜ) nr 1184/2005, millega kehtestatakse Sudaani Darfuri piirkonna konfliktis teatavate rahuprotsessi takistavate ja rahvusvahelist õigust rikkuvate isikute vastu suunatud eripiirangud
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu määrust (EÜ) nr 1184/2005, millega kehtestatakse Sudaani Darfuri piirkonna konfliktis teatavate rahuprotsessi takistavate ja rahvusvahelist õigust rikkuvate isikute vastu suunatud eripiirangud, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määruse (EÜ) nr 1184/2005 I lisas on toodud nende füüsiliste ja juriidiliste isikute, üksuste ja asutuste loetelu, kelle rahalised vahendid ja majandusressursid nimetatud määruse alusel külmutatakse.
            
         
               (2)
            
            
               Vastavalt julgeolekunõukogu resolutsioonile 1672 (2006) on resolutsiooni 1591 (2005) alusel moodustatud komitee muutnud nende isikute, üksuste ja asutuste loetelu, kelle suhtes kohaldatakse rahaliste vahendite ja majandusressursside külmutamist. Seepärast tuleks I lisa vastavalt muuta.
            
         
               (3)
            
            
               Käesoleva määrusega sätestatud meetmete tõhususe tagamiseks peab määrus viivitamata jõustuma,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1184/2005 I lisa muudetakse vastavalt käesoleva määruse lisale.
   Artikkel 2
   Käesolev määrus jõustub selle Euroopa Liidu Teatajas avaldamise päeval.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 18. mai 2006
      
         
            Komisjoni nimel
         
         
            välissuhete peadirektor
         
         Eneko LANDÁBURU
         
      
   
   
      (1)  ELT L 193, 23.7.2005, lk 9.
   
      LISA
      Nõukogu määruse (EÜ) nr 1184/2005 I lisa täiendatakse järgmiste füüsiliste isikute loeteluga:
      
                  1.
               
               
                  Gaffar Mohamed ELHASSAN
                  Amet: kindralmajor.
                  Muu teave: Sudaani õhujõudude lääne sõjaväepiirkonna komandör.
               
            
                  2.
               
               
                  Sheikh Musa HILAL
                  Muu teave: Põhja-Darfuri Jaluli hõimu ülem.
               
            
                  3.
               
               
                  Adam Yacub SHANT
                  Muu teave: Sudaani vabastusarmee komandör.
               
            
                  4.
               
               
                  Gabril Abdul Kareem BADRI
                  Muu teave: riigi reformi ja arengu liikumise allüksuse komandör.